**Πολιτικός Μηχανικός**, MSc, απόφοιτος του Τμήματος Πολιτικών Μηχανικών του Πανεπιστημίου Θεσσαλίας και του Μεταπτυχιακού Προγράμματος Σπουδών του ίδιου Τμήματος. Συντονιστής του Φορέα Διαχείρισης Περιοχής Οικοανάπτυξης Κάρλας-Μαυροβουνίου-Κεφαλόβρυσου-Βελεστίνου. Διδάκτωρ του Τμήματος Πολιτικών Μηχανικών Π.Θ. και Επιστημονικός Συνεργάτης του Εργαστηρίου «Υδρολογίας και Ανάλυσης Υδατικών Συστημάτων» του Τμήματος Πολιτικών Μηχανικών του Πανεπιστημίου Θεσσαλίας. Έχει ειδίκευση στα εξής θέματα: Προσομοίωση και Διαχείριση Υδατικών Πόρων με έμφαση τους υπόγειους, Υδραυλικά Έργα, Μελέτες Περιβαλλοντικών Επιπτώσεων. Έχει διδακτική εμπειρία από το 2011 ως εργαστηριακός συνεργάτης σε δύο μαθήματα του Π.Μ.Σ. του Τμ. Πολιτικών Μηχανικών «Προσομοίωση Συστημάτων και Σχεδιασμός Έργων Πολιτικών Μηχανικών. Έχει συγγραφικό έργο με 3 δημοσιεύσεις σε επιστημονικά περιοδικά και 25 σε συνέδρια και ερευνητικό έργο με συμμετοχή σε 7 ερευνητικά έργα, χρηματοδοτούμενα από εθνικούς και κοινοτικούς πόρους, με αντικείμενο τη διαχείριση των υδατικών πόρων της υδρολογικής λεκάνης της Κάρλας και αντιπλημμυρική προστασία τεχνικών έργων. Τέλος, είναι μέλος επιστημονικών Ενώσεων της Ελληνικής Υδροτεχνικής Ένωσης (Ε.Υ.Ε.), της Ελληνικής Επιτροπής για τη Διαχείριση των Υδατικών Πόρων (Ε.Ε.Δ.Υ.Π.), της Ελληνικής Οικολογικής Εταιρείας και της International Association of Hydrological Sciences (I.A.H.S.) καθώς επίσης και κριτής άρθρων των διεθνών επιστημονικών περιοδικών “European Water” EWRA Journal και Water Resources Management.